kardosdrur/scandi-wiki huggingface dataset:
Guadalquivir

Guadalquivir (udtale: ) er den næstlængste flod i Spanien og den længste i Andalusien. Den er 657 kilometer lang og afvander et areal på cirka 58.000 kvadratkilometer. Floden har sit udspring i Cañada de las Fuentes i Cazorla-bjergene i Jaénprovinsen; flyder gennem Córdoba og Sevilla og udmunder i Cádizbugten ved fiskerlandsbyen Bonanza i Sanlúcar de Barrameda, hvor den tilflyder Atlanterhavet. Marsklandskabet i lavlandet ved flodens udmunding er kendt som Las Marismas som grænser op til Doñana Nationalparken.

Guadalquivir er den eneste store navigerbare flod i Spanien. I dag er den sejlbar til Sevilla, men under tiden for antikkens Rom var den sejlbar helt til Córdoba. Den gamle by Tartessos siges at have ligget ved Guadalquivirs udmunding, selvom det endnu ikke er lykkedes at finde dens beliggenhed.

Eksterne henvisninger 

Atlantens afvandingsområde
Floder i Spanien
Chaim Arlosoroff

Vitaly Viktor Chaim Arlosoroff (også Arlozorov eller Arlozoroff, ; født 23. februar 1899 i Romny, Russiske Kejserrige, død 16. juni 1933 i Tel Aviv) var zionistleder i Palæstina under det britiske mandat og leder for den politiske afdeling af The Jewish Agency. Arlosoroff blev myrdet under en vandring på stranden ved Tel Aviv i 1933.

Referencer

Eksterne henvisninger 

 
 The Jewish Magazine 
 The Jewish Virtual Library 

Zionisme
Politikere fra Rusland
Økonomer
Nuristan (provins)

Nuristan (persisk: نورستان), også stavet Nurestān eller Nooristan (indtil 1896 Kafiristan) er en af Afghanistans 34 provinser. Den blev oprettet i 2001 af de nordlige dele af Laghman- og Konar-provinserne.

Beliggenhed 
Provinsen ligger på de sydlige sider af Hindu Kush-bjergene i den nordøstlige del af landet. Nuristan strækker sig over et område, som giver vand til floderne Alingâr, Pech, Landai Sin og Kunar. Den grænser til Badakhshan i nord, Kapisa i vest, Laghman og Konar i syd og Pakistan i øst.

Historie 
Indtil 1890'erne var regionen kendt som Kafiristan (persisk: Hedningernes land) på grund af dets etniske folk, nuristanerne (der var omkring 60.000) som praktiserede animisme. Regionen blev erobret af emir Abdur Rahman Khan i 1895-96 og nuristanerne blev tvangskonverteret til islam. Regionen fik navnet Nuristan, som betyder de oplystes land, en refleksion af oplysningen af de hedenske nuristanere af lyset fra islam.

Nuristan var skueplads for nogle af de hårdeste guerillakampe under den sovjetiske okkupation af Afghanistan i 1979-89.

Erhverv 
De primære erhverv er landbrug, husdyravl, og dag arbejdskraft.

Administration 
Provinsens administrationscenter er Parun.
Før 2001 lå det administrative center i Laghman-provinsen på grund af mujahidinernes kontrol over Nuristan provinsen.

Distrikter 

Nuristan er inddelt i seks distrikter (woluswali).

 Bargi Mata
 Kamdesh
 Mandol
 Nuristan
 Wama
 Waygal

Afghanistans provinser
Hvideruslands rigsvåben

Hvideruslands rigsvåben blev indført efter en folkeafstemming 1995.

På trods af at hviderusserne deler en særskilt etnisk identitet og sprog, havde de aldrig tidligere en politisk suverænitet før 1991, undtagen i en kort periode i 1918, hvor den kortvarige hviderussiske Folkerepublik brugte rytteren som sit emblem. De unikke hviderussiske nationale symboler blev først skabt som et resultat af de hviderussiske territoriers fremmede styre af Preussen, Polen, Litauen og Rusland indtil det 20 århundrede.

Den hviderussiske socialistiske sovjetrepublik

Republikken Hviderusland

Referencer 

Rigsvåben
Rigsvåbener fra Europa
Juan Carlos Aramburu

Juan Carlos Aramburu (11. februar 1912 i Reducción, Argentina – 18. november 2004 i Buenos Aires) var en af Den katolske kirkes kardinaler, og var ærkebiskop af Buenos Aires 1975-1990.

Han blev kreeret til kardinal af pave Pave Paul 6. i 1976.

Han deltog under konklavet august 1978 som valgte pave Pave Johannes Paul 1. og under konklavet oktober 1978 som valgte pave Pave Johannes Paul 2.

Kardinaler fra Argentina
Ærkebiskopper
Katolske biskopper fra Argentina
Oruzgan (provins)

Oruzgan er en af  Afghanistans 34 provinser.  Den ligger centralt i landet. Administrationscenteret er Tarin Kowt.  28. marts 2004 blev den nye Daikondi-provins skilt ud af den nordlige del af  provinsen. Kortet viser de tidligere grænser.

I 2006 fik provinsen tilbageført distriktet Gizab fra Daikondi.

Distrikter i Oruzgan

Provinsen  Urusgan er inddelt i ni distrikter (woluswali):
 Chora
 Dihrawud
 Gizab
 Khas Uruzgan
 Kijran
 Nesh
 Shahidi Hassas
 Shahristan
 Tarin Kut

Afghanistans provinser
Bøgballe Friskole

Bøgballe Friskole er en kristen friskole beliggende i Bøgballe, vest for Løsning mellem Vejle og Horsens i det sydøstlige Jylland.

Skolen blev oprettet i 1911 af vækkelsesbevægelsen De stærke jyder med Jens Peder Jensen fra Kragelund som første lærer og de facto skoleleder. Den er den sidst oprettede og eneste tilbageværende af de friskoler, der blev oprettet af bevægelsen efter år 1839, da bevægelsen fik tilladelse til at oprette egne skoler.

Skolen havde i 2021 265 elever.

Skoleledere siden 1911 

 1911-1915: Jens Peder Jensen
 1915-1960: Rasmus Rasmussen
 1960-1985: Kaj Christensen (til sin død)
 1985-1987: Bjarne Friis
 1987: Niels Otto Dalsgaard (konstitueret)
 1987-2002: Jens Erik Skifter
 2002-2022: Bent Vestergaard
 2022-: Benjamin Hougaard

Historiske elevtal 
 1911: 30 elever
 1915: 44
 1923: 63
 1937: 65
 1953: 49
 1960: 17
 1973: 55
 1987: 120
 2011: 220 (overvejende i ét spor op til 9. klasse)
 2021: 265 (overvejende i ét spor fra 0. - 6. klasse, to spor fra 7 - 9. klasse)

Referencer

Se også 
Foreningen af Kristne Friskoler

Bygninger, konstruktioner og anlæg i Hedensted Kommune
Etableret i 1911
Friskoler i Danmark
Antonio Caggiano

Antonio Caggiano (30. januar 1889 i Coronda i Argentina – 23. oktober 1979 i Buenos Aires) var en af Den katolske kirkes kardinaler, og var biskop af Rosario 1934-1959, og ærkebiskop af Buenos Aires 1959-1975.

Han blev kreeret til kardinal af pave Pave Pius 11. i 1946.

I 1955 blev han forfulgt af Juan Perons regering.

Han deltog under Det andet Vatikankoncil 1962-1965.

Eksterne henvisninger 

Ærkebiskopper
Katolske biskopper fra Argentina
Kardinaler fra Argentina
Amager-Øbro Taxi

Amager-Øbro Taxi hedder i dag Taxi 4x27 (læs: fire gange syvogtyve) og er et københavnsk taxiselskab med rødder tilbage til december 1927. Selskabet dækker i dag København, Aarhus, Frederikshavn/Skagen samt Odense.

I 2017 er der tilsluttet knap 300 vogne. 

Selskabet kører med det østrigske trafikstyringssystem FMS/Austrosoft. 

I 2013 fik taxiselskabet rettighederne til telefonnummeret 27272727, og ændrede navn til Amager- Øbro Taxi 4x27.

Eksterne henvisninger 
 hjemmeside

Vognmandsvirksomheder i Danmark
Danske virksomheder etableret i 1927
Taxiselskaber
Processorsokkel

En Processorsokkel ofte også bare kendt som en Socket eller CPU Socket, er et mekanisk komponent der giver mekanisk og elektronisk forbindelse mellem en enhed (ofte en microprocessor) og en printplade. Dette tillader en CPU at blive udskiftet uden de samme risici som ofte bliver introduceret ved brug af lodningsværktøj.

Typiske sokler benytter "klammere" der er designet til at anvende en konstant kraft, som skal overkommes når en enhed er indsat. Chips med mange pinouts, benytter enten Zero-Insertion Force (ZIF)- eller  Land Grid Array (LGA)-sokler i stedet. Dette design anvender et tryk når enten et håndtag (ZIF) eller en overflades plade (LGA) er trykket ind på plads. Denne metode sikrer overlegent mekanisk fastholdelse samt nedsætter risikoen for at bøje processorpins, når man indsætter nye processorer i sokler.

Processorsokler benyttes til desktop og server-computere (bærbare benytter ofte et SMT-design) fordi de tillader nem adgang til at skifte komponenter, benyttes de også ofte til at teste nye kredsløb.

Funktion 
En processorsokkel er ofte lavet af plastik eller metal, løftestang eller lås, og metalkontakter til hver "pins" eller "lands" på processoren. De fleste sokler har pile eller andet for at vise hvordan processoren skal placeres i/på soklen. Processorer med en PGA-indpakning lægges ind i soklen og låses. Dette skaber en effekt der fysisk sikrer processoren og de elektroniske kontakter mellem processorens pins og soklen. I tilfælde af LGA-sokler, placeres processoren på soklen og der trykkes på en løftestang der låser processoren fast. De fleste processorsokler er lavet til at kunne modstå vægten af en køleplade. Soklen skal beskytte processoren fra kølepladens eventuelle vægt (ofte er køleplader meget tunge når de sammenlignes med processoren) specielt under installation og fjernelse, imens også sikre at kølepladen har en god termisk kontakt til processoren.

Processorsokler har den fordel over at placere processorer direkte til printpladen, at det gør det lettere at udskifte processoren. Processoren er ofte en af de dyreste komponenter i et system, men prisen på sokler er relativt lav hvilket gør at de er populære blandt systemfabrikanter.

En processorsokkel kræver ikke blot god elektrisk kontakt med processoren, men skal også været loddet fast til printpladen hvilket soklen berører.

Slotkets 
Slotkets er specielle adaptere der benyttes så man kan bruge sokkelprocessesring i bus-kompatible bundkort.

Se også 
 Socket 7

Eksterne henvisninger 
 Intels hjemmeside
 AMDs hjemmeside

Referencer 

Elektroniske komponenter
Tilslutningspligt

Tilslutningspligten betyder at vognmænd i Danmark har pligt til at være tilsluttet et bestillingskontor, såfremt der er mere end 10 taxier i kommunen.

Taxi
Maksimaltakst

Maksimaltakster fastsættes i København af Region Hovedstadens Taxinævn. Nævnet angiver den maksimale takst taxien må tage for hhv. kilometer, start og tid. Der er flere takster afhængig af dag og tidspunkt, ligesom at der er specielle takster for store vogne (taxi der kan tage mere end 4 passagerer).

Transportplanlægning
Taxi
Transport i København
Oluf Høst Museet

Oluf Høst Museet er et museum for den berømte bornholmske maler Oluf Høst (1884-1966) beliggende i Gudhjem på Bornholm.

Museet åbnede i 1998 og er indrettet i Oluf Høst og hans kone Hedvig Wiedemann Høsts smukke villa, der bærer navnet Norresân. Oluf Høst Museet er et kunstnerhjem med en omfattende samling af Oluf Høsts malerier ophængt netop der, hvor de i sin tid blev til.

Hvert år præsenterer museet to nye særudstillinger, der vises i henholdvis Høsts villa og i hans sommeratelier, der ligger øverst oppe i museets klippehave. I 2019 kunne gæsterne opleve særudstillingen Karl Isakson og Oluf Høst: Som en frelser i en mørk tid, der vises i Høsts villa, og i sommeratelieret præsenterer kunstnerne Jo Dam Kærgaard og Steffen Brandt årets anden særudstilling Logbog fra Norresân.

Museets klippehave skråner stejlt op mod Gudhjems ”bjerg”, klippeformationen Bokul. En del af haven er et gammelt stenbrud, som i sin tid leverede granit til byggeriet af nødhavnen på den anden side af Hedvig og Oluf Høsts hus. I haven vokser blandt anden figen- og morbærtræer. I forbindelse med et besøg på Oluf Høst Museet er det muligt at gå en tur på Bokul og videre mod søen Gråmyr. Alternativt kan man gå fra museet og videre nordpå langs kysten ved Salenebugten. Her befinder man sig midt i Oluf Høsts motivverden med klipperne, havet, den høje horisont og det helt specielle, bornholmske lys.

Eksterne henvisninger

 Museets hjemmeside

Kilder

Litteratur 

 Jens Henrik Sandberg: Norresân - Oluf Høsts hus og have i Gudhjem, fotografier af Janne Klerk, Oluf Høst Biblioteket, 2006. 
 Jens Henrik Sandberg: Oluf Høst Museet - 10 år, Oluf Høst Biblioteket, 2008. 

Kultur i Gudhjem
Museer på Bornholm
Kunstmuseer i Danmark
Museer etableret i 1998
Bygninger, konstruktioner og anlæg i Gudhjem
Faculty of Arts (Aarhus Universitet)

Faculty of Arts er et fakultet under Aarhus Universitet. Det blev oprettet i 2011, da det tidligere Humanistiske Fakultet, Teologiske Fakultet og Danmarks Pædagogiske Universitetsskole fusionerede. Det er dermed blevet et af Nordeuropas største forsknings- og uddannelsesmiljøer indenfor området "menneskets kulturelle og sociale udtryks- og praksisformer".

Fakultetet dekan er Johnny Laursen.

Institutter og centre 

 Institut for Kultur og Samfund
 Danmarks institut for Pædagogik og Uddannelse
 Institut for Kommunikation og Kultur
 Center for Undervisningsudvikling og Digitale Medier

Eksterne henvisninger 
 Hjemmeside 

Sektorforskningsinstitutter
Arts, Faculty of
Etableret i 2011
Aarhus Faculty of Health Sciences

Health, Aarhus Universitet er et af de fire fakulteter ved Aarhus Universitet og består af fem institutter.

Fakultetet udbyder uddannelser inden for hele det sundhedsvidenskabelige felt, bl.a. læge, tandlæge, idræt og folkesundhedsvidenskab. I spidsen for fakultetet står dekan Lars Bo Nielsen.

Institutter 
Institutter under Health, Aarhus Universitet er:
 Institut for Biomedicin
 Institut for Folkesundhed
 Institut for Klinisk Medicin
 Institut for Odontologi og Oral Sundhed
 Institut for Retsmedicin

Historie 
Det Lægevidenskabelige Fakultet ved Aarhus Universitet (AU) blev grundlagt i 1936, otte år efter at Aarhus Universitet blev oprettet.

I 1933 begyndte undervisningen af de første medicinske studenter med "den lægevidenskabelige forberedelseseksamen", kantussen.

I årene 1933-1953 kunne studerende tage en del prøver ved fakultetet, men først fra 1952 blev det muligt også at aflægge den afsluttende eksamen i Aarhus. På daværende tidspunkt var 729 studerende indskrevet ved fakultetet ud af universitetets dengang i alt 1.750 studerende.

I 1992 kom Aarhus Tandlægehøjskole med i Det Lægevidenskabelige Fakultet, og fakultetet skiftede navn til Det Sundhedsvidenskabelige Fakultet.

I 2000 blev et sundhedsvidenskabeligt uddannelsescenter og bibliotek indrettet i den bygning, som tidligere rummede "Fødselsanstalten i Jylland". Huset blev omdøbt til "Victor Albeck Bygningen" efter Victor Albeck, som var den første overlæge ved Fødselsstiftelsen og en af universitetets fædre.

I 2011 blev Det Sundhedsvidenskabelige Fakultet omdøbt til Health.

Samarbejde med hospitalerne 
Siden grundlæggelsen af fakultetet i 1936, har der været et tæt samarbejde mellem fakultet og byens hospitaler, som i dag alle er samlet under Aarhus Universitetshospital. Der samarbejdes både omkring den kliniske undervisning og om den forskning, der foregår på alle hospitaler i Region Midtjylland.

Nobelpris 
Fra begyndelsen af 1950'erne blev der forsket i cellemembraner ved Fysiologisk Institut. Det arbejde resulterede senere i, at Jens Christian Skou opdagede natrium-kalium-pumpen, som han i 1997 modtog Nobelprisen i kemi for.

Referencer

Eksterne henvisninger 
 

Sektorforskningsinstitutter
Fakulteter ved Aarhus Universitet
Tribute EP

Tribute EP blev udgivet i 2008 af den danske Hip-Hop gruppe Intelligent Pushing.

Baggrund
Intelligent Pushing sagde dette om EP'en:
Denne EP er en hyldest til kunstnere som har inspireret os og ændret vores syn på musik. 
Med denne EP er håbet, at vores generation får øjnene op for nogle af de kunstnere, som har betydet meget for musik som vi kender det i dag.

Tracklist
 90 Elefanter
 St James
 Strange Fruit
 Dagen Derpå

Info

90 Elefanter 
Til ære for alle komponister bag Disney tegnefilmene. 
Tekst: M6 / Musik: Dynamic H / Samples: Disney's Dumbo 

St. James 
Til ære for Louis Armstrong. 
Tekst: M6 / Musik: Dynamic H / Samples: En Louis Armstrong version af St. James Infirmary 

Strange Fruit 
Til ære for Billie Holiday. 
Tekst: M6 / Musik: Dynamic H / Samples: Billie Holiday, The Beatles, David Bowie 

Dagen Derpå 
Til ære for venstrefløjen, næstekærlighed og respekt for andre mennesker. 
Tekst: M6, Dynamic H / Musik: Dynamic H / Samples: Den Røde Hærs Orkester (Moscow Nights), Björk, John Lennon, Nightmare Before Christmas (Sally's Song), Stiv tøs med for meget taletid. 

Al vokal er indspillet og mixet af Koops

Links
Download Tribute EP gratis 
Album fra Danmark
Album fra 2008
Kerstin Ekman

Kerstin Lillemor Ekman (født Hjorth 27. august 1933 i Risinge, Finspång, Östergötlands län) er en svensk forfatter. Hun har skrevet en lang række romaner, noveller, og filmmanuskripter hvoraf flere er oversat til dansk. Hun blev i 1994 tildelt Nordisk Råds Litteraturpris  for romanen Hændelser ved vand, som blev filmatiseret i 2023 med Pernilla August, Asta August, Alba August og Rolf Lassgård i hovedrollerne. 

Hun startede sin karriere med en række kriminalromaner (herunder Dødsklokken og Tre små kinesere) mens hendes senere romaner også omhandler psykologiske og sociale emner. Mellem 1974 og 1983 skrev hun fire romaner i Katrineholmsuiten, som var inspirerede af hendes opvækst i det svenske bysamfund Katrineholm.

Kerstin Ekman blev i 1978 medlem af Svenska Akademien men forlod akademiet sammen med Lars Gyllensten og Werner Aspenström i 1989 på grund af debatten om dødstruslerne mod Salman Rushdie. Hun er også medlem af Samfundet De Nio.

Kilder

Litteratur 
 Doris Ottesen, Barmhjertighed – en fortælling om Kerstin Ekman og hendes forfatterskab, Gyldendal, 2009. .

Krimiforfattere fra Sverige
Medlemmer af Svenska Akademien
Medlemmer af Samfundet De Nio
Svensksprogede forfattere fra Sverige
Olesya Povh

Olesya Povh (ukrainsk:Олеся Повх) (født 18. oktober 1987) er en ukrainsk atlet, der har specialiseret sig på 100 meter. Hendes personlige rekord er 11,29 sekunder opnåedet 1. juli 2009 i Donetsk.

Povh havde sit første år på internationalt nieavu 2010. Hun nåede semi-finalen på 60 meter i VM indendørs 2010 og tog en stafet bronzemedalje med Ukraine i EM-hold 2010 Hun deltog ved EM 2010 og blev slået ud i semi-finalerne på 100 meter og vandt guldmedaljerne med det ukrainske 4 x 100 meter-hold bestående af Nataliya Pohrebnyak, Mariya Ryemyen og Yelizaveta Bryzhina på den ukrainske rekord tid 42,29, så var den hurtigste tid i verden det år  Holdet deltog ved IAAFs Continental Cup 2010, som repræsenterer for Europa, og tog anden pladsen efter USAs holdet.

Povh er uddannet fra Dnipropetrovsk Stats Institut for Fysisk Kultur og Sport i 2010 og valgte derefter at fokusere på atletik på fuldtid i 2011. Hun begyndte året med at vinde 60 meter på tiden 7,14 sekunder ved EM indendørs 2011.

Kilder

Eksterne henvisninger 
 Tilastopaja OY – athlete database Olesya Povh

Sprintere fra Ukraine
Atleter ved sommer-OL 2012
Atleter ved sommer-OL 2016
Olympiske bronzemedaljevindere fra Ukraine
Medaljevindere ved sommer-OL 2012
Naantali

Naantali () er en finsk by og kommune i landskapet Egentliga Finland. Kommunen har cirka 18.400 indbyggere og et areal på 4,05 km² hvoraf 1,95 km² er vand. Nådendal er en finsksproget kommune som grænser op til kommunerne Masku, Reso, Tövsala, Åbo og Väståboland. 1. januar 2009 blev kommunerne Rimito, Merimasku og Velkua slået sammen med Nådendal kommune.

Byens voksede op omkring et birgittinerkloster, som blev anlagt i Nådendal i 1443. Klosteret bar det latinske navn Vallis Gratiae, deraf navnet Nådendal. I 1800-tallet blev byen kendt for sit kurbad.

I Nådendal ligger den finske præsidents sommerresidens Gullranda (fi. Kultaranta).

Muminvärlden (fi. Muumimaailma) er en kendt turistattraktion i Nådendal. Dette er en børnevenlig oplevelsespark med Tove Janssons mumitrolde som tema. Parken blev anlagt i 1993.

Hver sommer den 27. juli fejres syvsoverdagen i Nådendal. Fejringen fandt sted første gang i 1889.

Nådendal kraftværk var oprindelig et kulkraftværk fra 1972 på i alt 366 MW effekt. Det er blevet moderniseret til også at kunne afbrænde fyringsolie og biomasse.

Eksterne links 
 Uppslagsverket Finland, Nådendal 
 Nådendal stad 

Byer i Finland
Kommuner i Egentliga Finland
Oddgeir Stephensen (departementschef)

Oddgeir Stephensen (27. maj 1812 på Lágafell nær Reykjavik – 5. marts 1885 i København) var en dansk-islandsk departementschef.

Han var søn af justitssekretær ved den islandske Landsoverret Bjørn Stephensen og dennes 2. hustru, hans kusine, Sigríður, datter af overretsnotar Oddur Stefánsson. Han dimitteredes privat 1831, blev juridisk kandidat 1842 efter 2 gange forud at have bestået eksamen med et resultat, som ikke tilfredsstillede ham. Efter at have arbejdet i Rentekammeret udnævntes han 1848 til kontorchef i det islandske departement, forfremmedes 1852 til departementschef og blev tillige 1858 chef for Justitsministeriets 2. departement. Han udnævntes til justitsråd 1851, Ridder af Dannebrog og etatsråd (frasagde sig titlen) 1855, til Kommandør af Dannebrog af 2. og af 1. grad 1874. Han var 1861 medlem af Kommissionen vedr. Islands finansielle stilling til kongeriget.

1849 ægtede han Christiane Vilhelmine Petersen, datter af en københavnsk borger. Han døde 5. marts 1885. Som mangeårig leder af det islandske departement øvede Stephensen en betydelig indflydelse på regeringens holdning under de politiske forholds udvikling på Island, særlig medens Altinget (til 1874) endnu kun var rådgivende. Han var en samvittighedsfuld mand, men ingen overlegen begavelse, og holdt med sej konservatisme fast ved tilvante synspunkter. I forening med arkivar Jón Sigurðsson udgav han Lovsamling for Island (1853 ff.).

Han var far til Bjørn og Oddgeir Stephensen.

Kilder 
 Kristian Kaalund, "Oddgeir Stephensen", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.
 Tímarit III (1882), s. 243.
 Sunnanfari II (1892), nr. 4.

Departementschefer
Danskere i 1800-tallet
Kommandører af 1. grad af Dannebrog
Oddgeir 1
Personer i Dansk Biografisk Leksikon
Departementschefer i Justitsministeriet
Etatsråder fra Danmark
Oddgeir Stephensen (teaterdirektør)

Oddgeir Stephensen (14. april 1860 – 4. april 1913) var en dansk skuespiller og teaterdirektør, bror til Bjørn Stephensen.

Han var søn af Oddgeir Stephensen og hustru. 18. januar 1880 debuterede han på Det Kongelige Teater som tjeneren Justin i Honoré de Balzacs Mercadet. Han var på teatret indtil juni 1884 og havde roller i Ludvig Holbergs Barselstuen, Den pantsatte Bondedreng, Den Vægelsindede, Jean de France, Abracadabra og i operaen Den hvide Dame. Hans indsats på scenen lå på det gennemsnitlige. Han spillede med noget held Skalholt i Henrik Hertz' Besøget i Kjøbenhavn, hvor hans islandske afstamning kom ham til hjælp i dialekten, og han fik en enkelt gang lejlighed til at vise sig i besiddelse af en fyldig basstemme.

På Casino erhvervede han sig efter sin bortgang fra Det Kgl. Teater et større repertoire, indtil han forlagde sin virkekreds til provinsen, hvor han i adskillige år var en driftig direktør for omrejsende selskaber. Han forpagtede Aalborg Teater 1896-1900 fra Julius Petersen. 1897 blev han den første direktør for det genåbnede Svendborg Teater.

Han var far til Gudrun Stephensen.

Kilder 
 Litteraturpriser.dk

Oddgeir 2
Teaterledere fra Danmark
Teaterskuespillere fra Danmark
Danskere i 1800-tallet
Danskere i 1900-tallet
Gümüş

Gümüş, (Sølv) er en tyrkisk dramaserie som først blev sendt i 2005 på den tyrkiske kanal Kanal D. Serien har været meget populær bl.a. indenfor den arabiske verden da den blev sendt på kanalen MBC.

Handling  

Gümüş er en ung kvinde der bor i Afyon sammen med sin mormor. I den anden ende af Tyrkiet i Istanbul bor den velhavende familie som hedder Sadoglü. Det starter med at Mehmet Sadoglu mister sin kærste som var gravid i en ulykke, Mehmet går helt ned efter ulykken, han drikker sig fuld hver dag og er ikke på på arbejde osv. Mehmet's farfar får nok af det og ringer til Gümüş' mormor får at sige at de vil komme og have Gümüş til Mehmet. De siger selvfølgelig ja til det, selv om Gümüş ikke ved at Mehmet faktisk ikke kan lide hende. De bliver gift og efter noget tid indser Mehmet at Gümüş er hans kærlighed og at han faktisk ikke kan leve uden hende.

Skuespillere 
 Salam: Salam Alasadi
 Gümüş (Noor): Songül Öden 
 Mehmet (Mohanned): Kıvanç Tatlıtuğ
 Mehmet (Fikri) : Ekrem Bora
 Şeref: Güngör Bayrak 
 Esra: Funda İlhan 
 Pınar: Ayça Varlıer 
 Gülsün: Laçin Ceylan
 Bahar: Sevinç Gürsen Akyıldız 
 Tarık: Tarık Ünlüoğlu
 Emir: Barış Bağcı
 Ahmet: Cüneyt Çalışkur 
 Onur: Serdar Orçin 
 Gökhan: Kamil Güler
 Engin: Emre Karayel
 Levent: Tayfun Eraslan
 Didem: Cansın Özyosun 
 Dilruba: Füsun Erbulak 
 Dilek: Çiğdem Batur

Tv-serier fra Tyrkiet
Tv-serier fra 2000'erne